
Z A P I S N I K
25. sjednice Vijeća Mjesnog odbora Knežija, održane 25. svibnja 2023. u prostorijama Mjesnog odbora Knežija, Albaharijeva ulica 2, s početkom u 19:00 sati

NAZOČNI ČLANOVI VIJEĆA: Toma Bošnjak, Jelena Holy, Davor Nikolić, Valentina Knežević, Snježana Prpić Rudić, Zrinka Vrbanus Bajdak, Marija Vulić

NENAZOČNI ČLANOVI VIJEĆA: Jan Mickovski, Tomislav Stančić
OSTALI NAZOČNI: Nema
Predsjedava: Valentina Knežević, predsjednica Vijeća
Zapisnik vodi: Marija Vulić, potpredsjednica Vijeća
		Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora Knežija.
		Vijeće jednoglasno prihvaća tekst zapisnika 24. sjednice Vijeća Mjesnog odbora Knežija, održane 19. travanja, 2023., bez izmjena.
		Na prijedlog predsjednice Vijeće jednoglasno utvrđuje

DNEVNI RED:
1. Davanje mišljenja na prijedlog obilježavanja prometne signalizacije na dijelu
 Zagrebačke avenije iznad podvožnjaka kod Savske ceste
2. Davanje prijedloga površina za kretanje pasa bez povodca, uz nadzor i odgovornost posjednika, povodom izrade nacrta prijedloga Odluke o izmjenama i dopunama 
Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama
3. Izmještanje zelenog otoka za odvojeno prikupljanje otpada sa zelene površine nasuprot istočnog ulaza/izlaza iz garaže Horvaćanska cesta 39
4. Pitanja, prijedlozi i obavijesti

[bookmark: _heading=h.gjdgxs]Ad 1. Davanje mišljenja na prijedlog obilježavanja prometne signalizacije na dijelu Zagrebačke avenije iznad podvožnjaka kod Savske ceste
[bookmark: _Hlk136505001]Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi:

                                                            Z A K LJ U Č A K
o obilježavanju prometne signalizacije na dijelu Zagrebačke avenije iznad
podvožnjaka kod Savske ceste
1. Vijeće Mjesnog odbora Knežija razmatralo je podnesak Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano za davanje mišljenja o obilježavanju prometne signalizacije na dijelu Zagrebačke avenije iznad podvožnjaka kod Savske ceste.

2. Vijeće je suglasno sa prijedlogom obilježavanja prometne signalizacije na dijelu Zagrebačke avenije iznad podvožnjaka kod Savske ceste.

3. Ovaj zaključak dostavlja se Vijeću Gradske četvrti Trešnjevka-jug.

Ad 2. Davanje prijedloga površina za kretanje pasa bez povodca, uz nadzor i odgovornost posjednika, povodom izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama
[bookmark: _Hlk136505480]Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi:

Z A K LJ U Č A K
o davanju prijedloga površina za kretanje pasa bez povodca, uz nadzor i odgovornost posjednika, povodom izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim 				životinjama i divljim životinjama
1. Vijeće Mjesnog odbora Knežija razmatralo je prijedlog Gradskog ureda za gospodarstvo, ekološku održivost i strategijsko planiranje kojim se moli dostava prijedloga Vijeća Gradske četvrti koji će sadržavati prijedloge površina za kretanje pasa bez povodca, uz nadzor i odgovornost posjednika, a koje su bile utvrđene člankom 17. Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama (Službeni glasnik Grada Zagreba 28/18).

2. Vijeće predlaže da se zadrži postojeća površina između Zadarske ulice, Selske ceste i Zagrebačke avenije.

3. Ovaj zaključak dostavlja se Vijeću Gradske četvrti Trešnjevka-jug.

Ad 3. Izmještanje zelenog otoka za odvojeno prikupljanje otpada sa zelene površine nasuprot istočnog ulaza/izlaza iz garaže Horvaćanska cesta 39
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi:

Z A K LJ U Č A K
o izmještanje zelenog otoka za odvojeno prikupljanje otpada sa zelene
površine nasuprot istočnog ulaza/izlaza iz garaže Horvaćanska cesta 39
1. Vijeće 	Mjesnog odbora Knežija razmatralo je prijedlog S. T. o izmještanju zelenog otoka za odvojeno prikupljanje otpada sa zelene površine nasuprot istočnog ulaza/izlaza iz garaže Horvaćanska cesta 39.

2. Vijeće je suglasno sa izmještanjem zelenog otoka s predmetne lokacije te će o tome 
 obavijestiti Zagrebački holding d.o.o. Podružnicu Čistoća

3. Zaključak dostaviti Vijeću Gradske četvrti Trešnjevka - jug.



Ad 4. Pitanja, prijedlozi i obavijesti

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Dovršeno u 19:37 sati.

KLASA: 024-08/23-003/1074
URBROJ: 251-13-11-15/005-23-2
Zagreb, 25. svibnja 2023.

Zapisnik sastavila: 							
Marija Vulić

                                 			                                                  Predsjednica
                        Vijeća Mjesnog odbora 
            Knežija

[bookmark: _GoBack]                         Valentina Knežević, v.r.




Izvješće o glasanju na 25. sjednici VMO Knežija, 25.5.2023.

